शिवराज सिंह चौहान बोले- अमेरिका से बेहतर हैं MP की सड़कें, PWD मंत्री ने खुद ही बता दी हकीकत  
एमपी की सड़के अमेरिका से बेहतर : शिवराज
जायजा लिया तो सड़कों की हालत खस्ता
PWD मंत्री बोले- कांग्रेस की याद दिलाने के लिए ऐसा
शिवराज सिंह चौहान ने तो अमेरिका में मध्य प्रदेश की सड़कों की वीरगाथा सुना दी, लेकिन जब एनडीटीवी ने मध्य प्रदेश की राजधानी में अमेरिका से बेहतर सड़कों की तलाश में निकले तो पाया कई सड़कें जर्जर अवस्था में हैं. सड़कों का निर्माण कराने के लिए लोक निर्माण विभाग को लेकर एमपीआरडीसी सहित प्रधानमंत्री सड़क योजना विभाग संचालित है. दिन-रात सड़कों का निर्माण किए जाने के दावे जरूर किए जा रहे हैं, लेकिन हकीकत कुछ अलग ही है. वैसे PWD मंत्री की मानें तो कुछ सड़कों को महज इसलिए खराब रखा गया ताकि कांग्रेस की याद आती रहे. पीडब्ल्यूडी मंत्री रामपाल सिंह ने कहा कि जहां तक पुराने कांग्रेस के प्रतीक चिन्ह हैं, कुछ निशानी उनकी बची रही तो स्मरण होता रहेगा.